Trakų geležinkelio stotis

Trakų geležinkelio stotis – geležinkelio stotis rytų Lietuvoje, Trakų miesto pietrytiniame pakraštyje. Stoja traukiniai Vilnius–Trakai. Tai galinė geležinkelio ruožo stotis – traukiniai, atvykę nuo Lentvario ir Vilniaus krypties, toliau į vakarus nebevažiuoja. Pastatas vieno aukšto.

Istorija 

Atidaryta 1940 m. Žymima 1941 m. kaip stotis Trakų miestas, turinti atskirą liniją nuo Vilniaus miesto. Karo metais ar po karo ši linija uždaryta.

Netrukus buvo atidaryta nauja atšaka į Trakus. 1957 m. gegužės 2 d. buvo atidarytas naujasis maršrutas Vilnius–Trakai, kuriuo pradėjo važiuoti dyzeliniai traukiniai per Lentvarį ir Senųjų Trakų stotį, esančią ruože Vilnius–Varėna. Naująją Trakų geležinkelio stotį su erdvia laukimo sale ir budėtojo kambariu per 24 dienas pastatė Lietuvos geležinkelio statybos I skyriaus statybininkai, ji buvo aprūpinta visa įranga ir naujausia signalizavimo sistema. Stoties atidarymo iškilmėse dalyvavo partiniai veikėjai – LKP CK sekretoriai P. Maniušis ir B. Šarkovas, LKP Vilniaus miesto komiteto sekretorius Petras Griškevičius ir vykdomojo komiteto pirmininkas J. Vildžiūnas, LKP Trakų rajono komiteto sekretorius A. Belousovas ir rajono Darbo žmonių deputatų tarybos vykdomojo komiteto pirmininkas V. Sakalauskas, Trakų geležinkelio stoties viršininkas V. Petrauskas ir kiti. Iškilmės sutapo su gegužės 1-osios šventėmis.

Šaltiniai 

Gelež
Trakų rajono savivaldybės geležinkelio stotys